SAN FERNANDO CITY, LA UNION - Agsangsangit a nagkiddaw iti tulong ti babai a napukawan iti dakkel a gatad ti kuarta kalpasan a pinangtaan ti live-in partner na a sinaanna daytoy.
Immuna iti daytoy, dumanon iti nasurok P250,000 a gatad ti kuarta ti natakaw manipud iti biktima a ni Glaiza Garcia, residente ti Brgy. 1, San Fernando City bayat a nakalugan iti jeep nga agturong idiay Bauang.
Maaramat koma ti kuarta a panggatang iti daga a nabayagen a kalikagum ti kadendennana a maysa nga overseas Filipino worker (OFW).
Iti pannakiuman ti Bombo Radyo, kinuna ni Garcia nga agingga ita ket saan pay laeng a kasasao ti nobiona gapu ta patien ti lalaki nga inaramatna ti kuarta iti sabali a banag.
Segun ken ni Glaiza, naitudingen a sumangpet iti sumaruno a lawas ti lalaki isu a panggepna a sorpresaen daytoy.
Naamuan ngamin a nairuar daytoy iti nagduduma a bangko ken intugot ni Garcia tapno koma igatangna iti daga.
Nupay kasta, inaklonna a saanna pay a masiguro a naileppasen ti proseso ti panaggatangna iti daga gapu ta saanna pay a nakasarita ti agilako.
Gapu iti daytoy, immapela ni Garcia iti asino man a nangala iti nasao a gatad nga isublinan daytoy ken nakasagana a mangipaay iti kuarta wenno gunggona iti mangisubli.
Naamuan a dagiti dua ket addaan iti maysa nga anak nga addan iti maikadua a tukad ti elementarya.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn